Exqrch/javanese-Komodo-pixelgpt huggingface dataset:
Daniel Bernoulli Daniel Bernoulli ya iku panjenengané matematikawan lan fisikawan Switserlan
Salah sijiné pamikiran Daniel kang wigati sajeroning donya fisika ya iku persamaan Bernoulli ing tabung arus digunakaké minangka pangukuran "kecepatan aliran" amarga tekanan.
Johann Bernoulli Johann Bernoulli (Basel, 27 Juli 1667 - 1 Januari 1748) panjenengané ahli matematikawan Switserlan
Johann sadulur sakandung Jakob Bernoulli, bapa kanthi nama Daniel Bernoulli lan Nicolaus II Bernoulli
Johann uga misuwur kanthi nama Jean utawa John Bernoulli
Bernoulli Ngajukake mesin kanthi ènergi fluida.
Ula gadhung luwuk Ula gadhung luwuk ya iku salah siji ula kang duwé wisa mbebayani
Ula iki duwé jeneng ilmiah "Trimeresurus albolabris"
Ula iki uga dikenal kanthi jeneng "oray bungka", "oray majapait" (Sd.), "ula bangka-laut" utawa "ula gadhung luwuk" (Jw.), "tarihu" (Dompu)
Ing basa Inggris diarani "white-lipped tree viper, white-lipped pit-viper", dijenengi ikuamarga warna cangkeme sing putih, utawa "bamboo pit-viper", amarga ula iki asring urip ana ing ing pring-pringan
Ula iki uga diarani ula ijo, amarga wernane awaké
Nanging jeneng ula ijo iku kurang pas, amarga akèh ula kang manggon ing wit lan wernane ijo
Ula kang wujudé ora patiya gedhé, rada lemu iki ora patiya lincah
Ndhase njendhol gedhé, kaya ndhas kodhok
Ula iki duwé siyung gedhé lan dawa kang bisa ditekuk ing sajerone ngarep rahang dhuwur, katutup selaput lendhir cangkem
Dawane sing lanang 60 cm lan sing wédok 80 cm
Buntute cilik, cendhak, kurang luwih 10–13 cm, nanging kuwat nggegem ing papané
Ndhas lan awake sing pérangan dhuwr ("dorsal") wernane ijo, cangkeme rada putih, utawa semu kuning ("albolabris"; "albus", putih lan "labrum", lambe)
Ana warna putih ireng ing kulit sisih ngisor (sisik) ing awak sisih ngarep, kang lagi ketok nalika ula lagi ngamuk
Sangisore awak ("ventral") kuning padhang nganti kuning pucet, utawa semu ijo ing ula lanang ana garis kuning ing ula kang luwih tuwa, ing wates kanthi warna ijo (garis "ventrolateral")
Sebelah dhuwur buntut wernane semu abang
Ora kaya ula liyané, ing pérangan dhuwr ndhase ditutupi sisik kang ukurane rada gedhé kang katata simetris
Ing antarané mripate ana 8-12 sisik cilik, ora kaetung tebeng supraokular kang sempit lan lonjong kang kashang dadi amba ing saben mripate
Tameng lambe sisih dhuwur ana 10-12 kang paling ngarep dadi siji karo perisai irung
Sisik dorsal berlunas, kasusun saka 21 utawa 19 sisik
Sisik ventral 155-156 sisik ing ula lanang, lan 152-176 ing ula wédok
Sisik subkaudal ana 60-72 pasang ing ula wédok, 49-66 pasang ing ula wédok
Ula iki asring obah ing wanci wengi (nokturnal)
Ula iki akèh tinemu ing pang-pang wit utawa ing alas
Ula iki seneng ing alas pring lan alas kang rungkut lan cedhak karo kali
Ula iki mangane kodhok, manuk, lan mamalia cilik, kaya kadhal
Ula iki anggoné golèk mangan ing wayah wengi direwangi déning indra kang goleki panase awak kang manggon ing pipi
Ing wanci awan ula iki nggulung ing wit-witan, utawa pring
Ula iki duwé sipat "ovovivipar", ya iku ndhoge netes nalika isih ing jero weteng, lan metu wis dadi anak ula, dadi kaya nglairke.
Ula iki bisa nganak nganti 25 (David and Vogel, 1997)
Anak jinis lan Penyebaran
Nganti saiki dikenal telung jinis anak, "T
albolabris" (David and Vogel, 1997), yakni: Wisa
Ula gadhung luwuk kagolong ula kang polahe rikat, gampang krasa kaganggu lan gampang nyokot
Ula iki kapetung dadi ula kang nyumbang prakara cokotan ula kang gedhé ing Indonesia, kurang luwih 50% prakara dicokot ula ing Indonesia (Kawamura dkk
1975, seperti dikutip dalam David and Vogel, 1997)
2,4% ing antarané mati
Miturut pengalaman, ula iki lumrahé nyokot wong kang nembé golèk kayu, wong ngarit utawa wong angon ing tengah alas
Ula iki ndiweni wisa kang mbebayani
Wisa iki disuntikake liwat siyung loro kang mlengkung
Nanging ora kabèh cokotane ula iki ngetokaké wisa
Cokotan ula kang ora ngetokaké wisa iku pratandha kagete ula
Wisa ula iki duwé sipat "hemotoksin", ngrusak sistem lakuné getih
Cokotane ula iki bisa gawé lara lan ngrusak jaringan ing awak kang dicokot
Ing menit pisanan sawisé dicokot bakal aboh lan wernane abang tuwa, pratandha ana pendharahan ing ngisor kulit
Banjur krasa kaku lan nyeri kang nyebar ning pérangan kang dicokot
Rasa nyeri krasa ing antarané panggon kang dicokot lan jantung
Yèn anggoné nambani ora rikat bisa nekake kepati
Bahan bacaan dan Rujukan
Artikel ini ditulis dengan bahan-bahan dari Wikipedia Inggris dan beberapa rujukan berikut:
Moammar Emka sampun nulis puluhan buku
Buku tulisan moammar ingkang misuwur sanget ugi ngangkat namanipun inggih punika "Jakarta Undercover"
Buku punika nyeritaake babagan panguripan seks "alasan" ingkang wonten ing Jakarta
Buku punika sampun cetak ngantos kaping 35.
Cristian Gonzálés Cristian Gérard Alfaro Gonzáles (#ALIH) inggih punika salah satunggalipun juru main bal-balan saking Indonésia ingkang gadhah posisi minangka penyerang tengah utawi penyerang tunggal.
Saderengipun dados warga nagara indonesia, piyambakipun punika warga nagara Uruguay, nanging wiwit 1 November 2010, piyambakipun resmi dados warga nagara Indonésia
Sapunika Gonzáles main wonten ing klub bal Arema
Awit 21 November 2010 panjenenganipun mlebet timnas Indonésia
Cristian punika kalebet salah satunggaling penyerang ingkang paling mbebayani ing sadangunipun sajarah kompetisi bal-balan Indonésia
Kasaenanipun ing bab nendhang, nglebetaken bal, visi permainan, fisik, lan sundhulan punika dados andhalanipun
Wekdal main ing Uruguay, piyambakipun dados glandhang serang
Nanging prodhuktivitasipun kirang sanget saéngga piyambakipun lajeng "ijrah" dhateng PSM Makassar kanthi status "bébas transfer", lan pikantuk posisi minangka panyerang
Miturut Badan Liga Indonésia ing mangsa 2006, piyambakipun dados juru main paling awis ing Liga Indonésia kanthi bayaran 1,2 Milyar Tanggal 21 November 2010 Cristian Gonzales miwiti main dados anggota timnas bal-balan Indonésia nglawan Timor Lésté, lan langsung nglebetaken kalih gol
Salajengipun, piyambakipun mlebet tim inti Timnas Indonésia ing Piala Suzuki AFF 2010
Sasampunipun nggarwa kaliyan pawestri Indonésia ingkang namanipun Eva Nurida Siregar, piyambakipun pikantuk paspor Indonésia
Cristian lan Eva Gonzales pikantuk kalih momongan Fernando lan Florencia
Piyambakipun ugi patutan saking
Cristian mlebet agami Islam ing taun 2003 lan gantos nama Mustafa Habibi.
John Cale John Davies Cale, OBE (lair 9 Maret 1942) yaiku sawijining musikus, komponis, penyanyi lan pengarang lagu Wales lan prodhuser rekaman kang uga sawijining anggota pangadeg band rok eksperimen The Velvet Underground
Sanajan dhèwèké paling dikenal lumantar karyané sajeroning musik rok, Cale mainake pirang-pirang jinis musik, kalebu drone lan klasik
Wiwit pisahan karo Velvet Underground ing taun 1968, dhèwèké wis nerbitake udakara 30 album
Saka karya solone, Cale paling kondhang kanthi albume "Paris 1919", lan kanggo versine kanggo lagu Leonard Cohen, "Hallelujah", ditambah karo trilogi albume ing pertengahan 1970-an kang diterbitake déning Island Records: "Fear", "Slow Dazzle", lan "Helen of Troy"
Cale éntuk kaurmatan sajeroning Rock and Roll Hall of Fame minangka anggota Velvet Underground taun 1996
Mangsa cilik lan karier
John Cale lair tanggal 9 Maret 1942 ing Garnant ing laladan indhustri Lembah Amman ing Wales saka pasangan Will Cale lan Margaret Davies
Ibune yaiku sawijining guru SD lan bapake yaiku sawijining buruh tambang
Sanajan Will mung bisa basa Inggris, Margaret nggedekake John mung kanthi mawa basa Wales
Amarga ora bisa nggunakaké basa kang padha karo bapake, John wis mesthi ngalami alangan sajeroning sesambungane karo bapake
John pungkasane sinau basa Inggris kira-kira ing umur tujuh taun ing SD
Cale ngalami pelecehan déning wong lanang diwasa ing mangsa kanak-kanake; Salah sawijining wong mau yaiku pendeta Anglikan lan prastawa iki kedadeyan ing sawijining gréja
Sawisé nemu bakate main viola, dhèwèké sinau musik ing Goldsmiths College, Universitas London
Ing kono dhèwèké nganakake konser Fluxus kang wiwitan, "A Little Festival of New Music", 6 Juli 1963
Dhèwèké uga nyumbangake filem pendek "Police Car" lan loro karyané diterbitake sajeroning "Fluxus Preview Review", ing Juli 1963, kang nglairaké musik kolektif garda ngarep
Dhèwèké dadi dirigen ing pertunjukan pisanan Konser Cage pérangan Piano lan Orkestra ing Inggris kanthi komponis lan pianis Michael Garrett minangka solois
Wiwit enom dhèwèké ngrasakake cedhak karo Amérikah Sarékat lan musik rok, lan candhaké dhèwèké lunga menyang Amérika saperlu nerusaké pendidikan musike, kanthi bantuan lan prabawa saka Aaron Copland
Satekane ing New York City, dhèwèké ketemu karo sapérangan komponis kang duwé prabawa
Tanggal 9 September 1963, bebarengan karo John Cage lan sapérangan wong liyané, Cale mèlu sajeroning permainan piano maraton kang suwéné 18 jam kang minangka pertunjukan lengkap pisanan lumantar karya Erik Satie, "Vexations"
Sawisé pertunjukan mau, Cale ana ing sawijining pertunjukan panel televisi "I've Got a Secret"
Rahasia Cale yaiku dhèwèké tau main ing sawijining konser kang suwéné 18 jam, lan dhèwèké didampingi déning sawijining wong kang rahasiane yaiku dhèwèké siji-sijiné penonton kang betah deleng pertunjukan nganti bubar
Cale uga main sajeroning La Monte Young lan ansambel Tony Conrad, Theater of Eternal Music uga dikenal minangka Dream Syndicate (aja dibandingake karo band kang jenenge padha ing taun 1980-an)
Musik kang kebak drone kang dimainake ing kono yaiku kabukti minangka prabawa gedhé sajeroning karyané karo klompoke yaiku, the Velvet Underground
Salah sawijining wong kang nyambut gawé bebarengan karo dhèwèké sajeroning rekaman-rekaman iki yaiku juru main gitar Velvet Underground Sterling Morrison
Telung album saka karya eksperimen wiwitane saka periode iki diterbitake taun 2001
Ing wiwitan 1965, dhèwèké mèlu yasa The Velvet Underground bareng karo Lou Reed, kanthi ngrekrut kanca Reed ing Pawiyatan Luhur, Sterling Morrison lan kanca seapartemen Cale Angus Maclise kanggo nggenepi barisan pisanane
Cale ninggal band iki ing September 1968, sapérangan amarga ora selaras kreatife karo Reed.
Wungu Dalem Yésus Miturut Prajanjian Énggal, mliginipun Injil, Yésus Kristus, nglampahi sangsara lan salajengipun séda kakisas ing saandhaipun papréntahan gubernur Yudéa, Pontius Pilatus, nalika tanggal 14 Nisan (~wulan April) watawis taun 30-33 M
Miturut murid-murid-Dalem lan sapérangan cathetan sanès, Panjenenganipun wungu malih saking séda ing dinten ingkang kaping tiga, inggih punika sasampunipun tanggal 17 Nisan
Dinten punika wujud dinten sepindhah salebetipun minggu
Saréyan panggènan Panjenenganipun dipunsarèkaken sasampunipun sédanipun kabikak kosong
Watawis 500 tiyang mirsani Panjenenganipun gesang malih sasampunipun séda-Dalem punika lan sapérangan saking tiyang-tiyang wau mirsani-Panjenenganipun kaangkat minggah dhumateng langit ngantos ical katutup méga
Dhisin ugi pasaréan-Dalem ingkang kaping kalih boten naté kapanggih.
Ritus Wétan Gréja-Gréja Katulik Ritus Wétan iku Gréja-Gréja partikular otonom (utawa "sui iuris", sajeroning basa Latin) sing ana sajeroning persekuthuan penuh karo Biskop Roma, Sri Paus
Gréja-Gréja iki nglestarèkaké tradhisi-tradhisi liturgi, téologi, lan dhévosi saka manéka Gréja-Gréja Kristiani Wétan sing duwé gegandhèngan karo gréja-gréja mau
Gréja-Gréja Kristiani Wétan iku panci duwé prabédan dhoktrinal ing antarané gréja-gréjané, kususé antarané Gréja Ortodoks Wétan, Gréja Ortodoks Oriental, lan Gréja Wétan Asiria
Mula saka iku, Gréja-Gréja Katulik Ritus Wétan iki béda-béda sajeroning wangun-wangun pangibadahan, tata-tertib sakramèn lan ukum kanon, tèrminologi, donga-donga tradhisional, lan amal-salèh
Nanging Gréja-Gréja iki ngakoni yèn imané ora nyimpang saka iman Gréja-Gréja sing bebarengan wujud Gréja Katulik sing esa, kalebu Gréja Latin utawa Gréja Kulon
Kabèh Gréja sing Katulik, Wétan uga Kulon, padha dhuwur drajaté
Sacara kusus, Gréja-Gréja iki ngakoni peran sentral saka Biskop Roma sajeroning Dhéwan Biskop
Gréja-gréja iki ngugemi pandhangan yèn Kritianitas Wétan wis ngrembaka suwéné maabad-abad
Sapérangan pandhangan mau diandharaké déning Paus Yohanes Paulus II sajeroning layang apostoliké "Orientale Lumen" nalika tanggal 2 Mèi 1995.
Idham Chalid Idham Chalid (#ALIH) inggih punika salah satunggalipun pulitikus lan mantri Indonésia ingkang gadhah pangaribawa ing jamanipun
Panjenenganipun ugi aktif kegiyatan kaagamaan lan ugi naté njabat Ketua Tanfidziyah Nahdlatul Ulama wekdal taun 1956-1984.
SMA Negeri 1 Genteng SMA Negeri 1 Genteng ya iku SMA nagari kang dumunung ing Jalan Kalisetail Genteng, Banyuwangi, Jawa Wétan
Saikine, SMA Negeri 1 Genteng duwé status Sekolah Standar Nasional
Ing wulan Dhésèmber 1966 dumadi Panitia Pendiri SMA Negeri Genteng kang dipandegani déning Bapak R
Susilo minangka Pembantu Bupati ing Genteng lan dibantu déning para pejabat instansi terkait lan para tokoh pendidik
Sawulan sawisé dumadi panitia ya iku tanggal 26 Januari 1967, adhadhasar surat Dudutan Inspektorat SMA Nomor: 05 / D2a / K ' 67 kaadegake Sekolah Umum Tingkat Atas (SMA) Negeri Genteng mawa status kelas adoh utawa Filial saka SMA Negeri Banyuwangi
Kegiatan pendhidhikan wiwitane dipusatake ing gedhong duwéke Yayasan Tionghoa kang wis dibubarake dhedhasar peraturan pamaréntah
Pusat kagiyatan pendidikan dumunung ing Jalan Gajahmada saburine Gedung Bioskop Ria (saikine kawasan SD Genteng VII utawa SMA Muhammadiyah III Genteng)
Manut peraturan kang berlaku wiwit taun pisanan panampan siswa anyar 1967 nganti 1969 rata-rata SMA Negeri Genteng bisa nampung 3 kelas
Panitia Pangadeg ora tau surut anggoné majokake SMA Negeri Genteng
Bebarengan karo Pamaréntah Daerah, POMG (Persatu Orang Tua Murid dan Guru) saikine Komite, lan Masarakat ngupayakake dana lumantar kagiyatan pasar malem saéngga minangka gedhong anyar ing jalan Kali Setail Genteng kanthi 10 ruwang kelas, ruwang guru, lan ruwang kantor
Amarga usaha mau ing tanggal 27 Juli 1971 SMA Negeri Genteng resmi dadi sekolah kan swatantra kanthi Kepala Sekolah pisanan almarhum Bapak IW
Ing taun 1993 nsliks SMA Negeri 2 Genteng ngadeg, mula jeneng SMA Negeri Genteng owaah dadi SMA Negeri 1 Genteng
SMA Negeri 1 Genteng menerapkan Kurikulum Tingkat Ékan Pendidikan.
Roberto Azevêdo Roberto Carvalho de Azevêdo ([ʁoˈbɛʁtu azeˈvedu]; #ALIH), iku sawijining diplomat lan wakil Brasil ing Organisasi Padagangan Donya (WTO) wiwit taun 2008
Nalika sasi Mèi 2013, dhèwèké kapilih minangka Dirèktur Jèndral Organisasi Padagangan Donya nggantèkaké Pascal Lamy
Roberto nggabung karo misi diplomatik Brasil nalika taun 1984 lan banjur tugas ing kadhutan Brasil ing Washington D.C
(1988-1991), Montevideo (1992–1994), lan ing Jenéwa (1997–2001)
Roberto wis nglungguhi kalungguhan-kalungguhan iki: Roberto iku salah sawijining négosiator kunci Brasil sajeroning masalah sengketa kapas Brasil-Amérikah Sarékat, sarta sajeroning paslisihan padagangan karo nagara-nagara liyané
Dhèwèké uga dadi négosiator sing makili Brasil ing Ubengan Doha.
Emmelie de Forest Emmelie Charlotte-Victoria de Forest (#ALIH) iku penyanyi lan panulis lagu asal Dhènemarken
Dhèwèké makili Dhènemarken kanthi lagu "Only Teardrops" sajeroning Kontès Lagu Eurovision 2013 ing Malmö, Swèdhen, lan menangaké kontès mau
Yap Thiam Hien Yap Thiam Hien (#ALIH) iku sawijining pengacara Indonésia katurunan Tionghoa
Dhèwèké ngabdikaké kabèh uripé berjuwang kanggo ngadegaké kaadilan lan hak asasi manungsa (HAM)
Jenengé dilestarèkaké minangka jeneng sawijining bebungah sing diwènèhaké marang wong-wong sing duwé jasa gedhé kanggo pangadegan hak asasi manungsa ing Indonésia
Yap Thiam Hien, sing biyasa diundang "John" déning kanca-kanca raketé, iku anak mbarep saka telung sadulur saka Yap Sin Eng lan Hwan Tjing Nio
Simbah buyuté iku sawijining "Luitenant" sing migrasi saka provinsi Guangdong ing Tiongkok menyang Bangka, nanging banjur pindhah menyang Acèh
Nalika monopoli opium ing Hindhia Walanda dibusak, kauripan kulawarga Yap lan akèh tokoh masarakat Tionghoa wektu iku mrosot
Ditambah manèh déning kaklèruan invèstasi ing Acèh wujud kebon klapa sing kasunyatané ora mènèhi asil sing nguntungaké
Nalika taun 1920 kalungguhan kulawarga Yap digantèkaké déning kulawarga Han, sing teka saka Jawa Wétan
Thiam Hien digedhèkaké sajeroning lingkungan pakebunan sing feodalistik banget
Kaanan lingkungan feodalistik iki wis nempa pribadi putuné Kapitan Yap Hun Han iki wiwit cilik asipat ngraman lan sengit marang kabèh wangun penindhesan lan kasewenang-wenangan
Nalika umur 9 taun, ibu Thiam Hien séda
Dhèwèké lan kaloro adhiné banjur digedhèkaké déning Sato Nakashima, sawijining pawèstri Jepang sing arupakan gundhiké simbahé
Sato kasunyatané duwé peran sing gedhé sajeroning kauripan Thiam Hien, mènèhi kamesran kulawarga sing lumrahé ora tinemu sajeroning kulawarga Tionghoa sarta rasa ètis sing kuwat sing ing tembémburi njiwani kauripan Thiam Hien ing mangsa diwasa
Yap Sin Eng, bapané Thiam Hien, kasunyatané iku figur sing lemah
Nanging Sin Eng mèlu mbentuk kauripan anak-anaké, amarga dhèwèké mutusaké kanggo njaluk status ukum "dipadhakaké" ("gelijkstelling") karo bangsa Éropah
Iki mungkinaké anak-anaké éntuk pendhidhikan Éropah, sanajan wis kélangan status minangka tokoh masarakat.
Kutha Oklahoma Kutha Oklahoma wujud sawijining kutha ing Amérika Sarékat
Kutha iki ana ing pérangan tengah
Pasé ing praja Oklahoma
Nalika taun 2008, kutha iki gunggung sing ndunungi 551.789 jiwa lan wiyar wilayahé 1.608,8 km²
Kutha iki duwé angka kapadhetan pedunung 336,5 jiwa/km².
Transfigurasi Kristus Transfigurasi Kristus iku prastawa ing ngendi Yésus dimulyakaké ing gunung, sarta ketemu karo Musa lan Elia ing ndhuwur gunung iku
Pasuryan Dalem sumunar lan kebak déning kamulyan
Iki wujud puncuk spiritualitas saka Yésus
Nalika prastawa iku, ana telu murid Yesus bebarengan karo Panjenengané; Petrus, Yakobus lan Yohanes
Cahya kamulyan kang mancar saka pasuryané Yésus iku kanggo mènèhi pangajaran marang para murid ngenani kadadéan ing mburiné prastawa kang nyedhihaké kang bakal dialami Yesus
Prastawa (panyaliban) kang bakal nggawa marang kamenangan, kamulyan ing samburiné panginan lan panyercan, lan bakal ana kamulyan kang bakal nguwataké para murid sajeroning kauripané ndhèrèk Yésus, guruné iku
Prastawa iki banjur dadi tradhisi umat Kristen sajeroning ngayati salah sawijining prastawa uripé Yésus Kristus
Wektu kanggo nindakaké transfigurasi iki dumadi ing minggu sadurungé ngriyayakaké Dina Riyaya Jemuwah Agung minangka pèngetan séda Dalem Yésus
Transfigurasi iki didadèkaké titik punjer sajeroning karya Yésus minangka Mesias miturut rencana Allah
Prastawa iki bisa dikawruhi sajeroning Alkitab ing Injil Matius 17:1-12, utawa ing Injil Markus 9: 2-13 utawa ing Injil Lukas 9: 28-36
Tujuan transfigurasi iki yaiku kanggo mènèhi spiritualitas marang umat Kristen sajeroning sikap batin, lan duwé dampak ing sikap lairé uga
Sikap batin iku miturut Kardinal Carlo Mantini bisa dideleng sajeroning dhiri Santo Paulus sajeroning sapérangan prakara: anané suka gambiraning batin lan katentreman kang gedhé, anané sikap puji panuwun, kasiapan sajeroning ndhèrèk Yésus.
Elia Elia (#ALIH‎ "Eliyahu", artiné "Yahweh iku Allah"; Arab: ‎‎ "Ilyās"; Inggris: "Elijah" utawa "Elias") iku sawijining nabi ing Karajan Israèl Lor nalika jaman papréntahan raja Ahab, Ahazia lan Yoram watara abad angka 9 SM, miturut Kitab Raja-raja sajeroning Alkitab Ibrani utawa Prajanjian Lawas Alkitab Kristen
Elia uga dicathet sajeroning Prajanjian Anyar lan Al Quran
Dhèwèké dihurmati sajeroning agama Yahudi, Kristen lan Islam
Dhèwèké asalé saka Tisbe, Gilead
Sawijining wong sing nganggo sandhangan wulu, lan sabuk kulit kaiket ing bangkèkané
Elia dadi tokoh pahlawan sajeroning carita rakyat ing Republik Makedonia, Serbia, Bulgaria, lan Rumania, ditepungi minangka "Elia pangawa bledhèg" lan dicaritakaké duwé kuwasa tumrap angin lesus wektu mangsa panas, rendheng, udan ès, gludhug lan embun.
Mercedes-Benz W201 Mercedes-Benz W201 ya iku mobil èksekutif kompak kang diprodhuksi déning Mercedes-Benz taun 1982-1993, diposisikake sangisoring Kelas-E lan Kelas-S
W201 dadi panyekel dodolan kang kuat ing Éropah, nanging ora pati kuwat ing Amérikah Sarékat
Produksi W201 pungkasan ing tanggal 13 April 1993 sawisé mroduksi sakiwa-tengené 1,8 juta unit
Panerus mobil iki ya iku Kelas-C.
Jemuwah Ireng (1945) Jemuwah Ireng ya iku pertempuran udara gedhé dhéwé ing Nurwègen ing Perang Donya II nalika montor mabur Inggris nganakake perang marang kapal lan montor mabur Jerman
Pertempuran kedadeyan sasuwéné Sunnfjord ing tanggal 9 Fèbruari 1945
Sasuwene pertempuran, punjul 50 montor mabur kang diterjunake nganakake manuver pertempuran ing udara kanthi bebarengan.
Topitoga Topitoga ya iku sawijining situs website kang duwé layanan jejaring sosial lan forum kanggo diskusi lan sapérangan event kanggo pelajar lan mahasiswa, saéngga user bisa awèh kawruh ilmiah lan kawruh umum
Diluncurake wulan September 2012, diduwèni lan dioperasekake déning Topitoga, Inc
Topitoga wiwitane mung wujud situs kanggo sapérangan artikel lan pitakonan ngenani babagan kuliyah dikalangan kampus Politèknik Telkom, nanging manut ngrembakane tèknologi lan kebutuhan pelajar lan mahasiswa marang materi pembelajaran ing sekolah utawa ing kampus sangsaya tambah mula website iki uga sangsawa ngrembaka uga.
Korps Pelatih Pramuka Korps Pelatih ya iku ikatan paseduluran tumrap Pelatih Pembina Pramuka minangka wadhah pembinaan lan pengembangan para Pelatih Pembina Pramuka kang dumunung ing Pusat Pendidikan dan Latihan Gerakan Pramuka
Maksud pembentukan korps pelatih ya iku ndadèkaké Pusat Pendidikan dan Latihan Gerakan Pramuka minangka wadhah tumrap wong-wong cerdas ing Gerakan Pramuka, kang tansah bisa majokake Gerakan Pramuka lumantar pendidikan kader
Ancas pembentukan Korps Pelatih ya iku kanggo ningkatake kualitas pelatih, kesiap­siagaan tim, lan pembentukan jiwa korsa kang tansah njaga jeneng lan kaurmatan minangka jantung Gerakan Pramuka, kanthi ningkatake kawruh, kemampuan, kecakapan, wawasan, lan pengabdiane kang ikhlas kanthi sinambungan, minangka nara sumber, nara karya, lan nara teladan.
Vita Marissa Vita Marissa (#ALIH) ya iku atlet bulu tangkis Indonésia, déning ing sektor ganda wadon utawa ing ganda campuran
Vita putri ragil déning Bapa Aris Harsono lan Ibu Yulianawati
Vita tau maen bebarengan karo Nova Widianto lan dadi pasangan ganda kang paling diwedeni
Nalika Vita ngalami cedera bahu ing kajuwaraan Malaysia Open taun 2004, karire Vita dadi atlet mandheg sawatara.
Kawah Ijen Kawah Ijen ingggih punika tlaga kawah ingkang gadhah sipat asem ingkang wonten ing puncak Gunung Ijen, Jawa Timur, gadhah inggil 2368 mèter saking lumah sagara déning njeronipun tlaga 200 mèter lan wiyar kawah ngantos 5466 Hektar
Kawah Ijen wonten ing lebetipun wewengkon Cagar Alam Taman Wisata Ijen, Kabupatèn Bondowoso, Jawa Timur.
Musiyum Pos Musiyum Pos ya iku musiyum kang ana ing sisih tengen Gedong Kantor Pusat PT Pos Indonésia ing Dalan Cilaki 73
Bangunanan ing sisih wétan Gedung Sate
Musiyum Pos dibukak ing taun 1931 déning jeneng Musiyum Pos, Telegraf lan Tilpun (PTT)
Nalika pisanan didiriake, sapérangan koleksine wujud perangko saka njero lan njaba nagari.
Kelairan Yésus Artikel iki wujud péranganing kauripan Yésus
Kanggo dina riyaya Kristen kang didhasaraké marang prastawa iki, Deleng uga Natal Carita kalairan Yésus Kristus dicathet sajeroning Alkitab Kristen mligi sajeroning rong Injil kanonik, Matius lan Lukas
Kaloro Injil mau nulis yèn Yesus lair ing Betlehem, ing Yudea, déning siji kenya, yaiku Maria
Asma lan sesebatan Yésus Asma lan sesebatan Yésus punika asma, sesebatan, istilah utawi lambang ingkang dipun-ginakaken ing salebetipun Alkitab kanggé nggambaraken Yésus Kristus
Sapérangan sesebatan umum ingkang dipun-ginakaken kanggé nggambaraken Yésus inggih punika Kristus/Mesias, Juru Wilujeng, Putra Allah, Cempéning Allah
"Artikel utama: Yésus" Yésus
Asma "Yesus" punika alihaksara saking basa Latin "Iesus", ingkang asalipun saking basa Yunani Ἰησοῦς ("Iēsoûs"), ingkang ing giliranipun ugi wujud Helenisasi saking basa Ibrani יְהוֹשֻׁעַ ("Yĕhōšuă‘", Yosua) utawi basa Aram יֵשׁוּעַ ("Yēšûă‘"), ingkang tegesipun "Yahweh milujengaken"
"Artikel utama: Kristus" Kristus
"Kristus" punika sesebatan ingkang asalipun saking basa Yunani Χριστός ("Christós"), ingkang asalipun saking basa Ibrani מָשִׁיחַ ("Mesias", tegesipun "ingkang dipunurapi" utawi "ingkang kapilih")
"Artikel utama: Mesias" "Pérangan iki sisih awujud